Լոնդոնում Սարոյանը սկսեց վեպ գրել: Այդպես լույս աշխարհ եկավ «Վեսլի Ջեկսոնի արկածները», բացարձակ պացիֆիստական, հակապատերազմական վեպ՝ գրված գերմանական ականների պայթյունների աղմուկի տակ: Կարդալով այն՝ բանակի հրամանատարները սարսափ կտրեցին: Պատերազմի ժամանակ վեպի հրատարակման մասին կարելի էր մոռանալ, ու գիրքը տպվեց միայն 1946 թ., ու ինչպես և սպասվում էր, ենթարկվեց խիստ քննադատության: Նույնիսկ Անչարովը «Անհավանականությունների տեսություն»-ում գրեց. «Վերջում ես ողբում եմ Վիլյամ Սարոյանին, ով հորինել է Վեսլի Ջեկսոնին, ով մտադիր է ողբալ բոլոր նրանց, ում սիրում է, իսկ ես չեմ կարող սիրել բոլորին, քանի որ չեմ կարող սիրել ֆաշիստներին, թեկուզ ինձ մասերի բաժանեք»: